de ceb nl en en su cy cy en en de cy cy en ceb nl en en su cy cy en en de cy cy en es cy cy de cy ast cy en cy cy en
COSTA BYW  gan Mari Elen Jones, Mared Llywelyn Williams, Llyr Titus
Bara Caws, mewn cydweithrediad â Cwmni Tebot, yn cyflwyno Costa Byw – rifíw hwyliog sy’n dychmygu sut le fydd Gwynedd mewn blynyddoedd i ddod. Cewch ambell gip ar broblemau cyfoes – mewnfudo, diffyg swyddi, cost tai, gwleidyddion, newid hinsawdd, crîm egs yn mynd yn llai bob gafael, hyn oll a mwy.
Ymunwch â ni i weld be’n union ydi a be fydd costa byw ’di mynd!
Cast: Iwan Charles, Llyr Edwards
LLEU LLAW GYFFES gan Aled Jones Williams
20 mlynedd yn union wedi Sundance, ei ddrama gyntaf i Bara Caws, ’rydym wrth ein bodd bod un o brif lenorion Cymru – sydd hefyd yn un o’n cefnogwyr mwyaf selog – wedi cyflwyno drama newydd i ni. Byddwn yn gweithio ar Lleu Llaw Gyffes ym Hydref/Tachwedd 2019. Heb os, bydd y gwaith eiconoclastig hwn am golli ffydd, chwalu mythau ac am y tynerwch dynol all oroesi yn ddeifiol a chignoeth, ac yn nhraddodiad Aled, yn ddifyr, cyffrous a heriol – garantîd!
Posted in: Newyddion Author: cawsGalactig
© Bara Caws 2018 Rhif Cwmni | Company No : 330 1990 Rhif Elusen | Charity No: 1062896